b'\n_START_ARTICLE_\nApa\xc4\x8de, Kidri\xc4\x8devo\n_START_SECTION_\nBolezni\n_START_PARAGRAPH_\nNalezljive bolezni se tudi tega dela Slovenije niso izognile. V 17. stoletju je po tem ozemlju pretila kuga, zaradi katere je umrlo veliko ljudi. V spomin umrlim za kugo v Apa\xc4\x8dah so va\xc5\xa1\xc4\x8dani postavili celo spomenik, ki je lepo ohranjen \xc5\xa1e dans. V 18. stoletju se je k nam raz\xc5\xa1irila tudi \xc5\xbeivalska kuga, ki je prav tako prizadela va\xc5\xa1\xc4\x8dane Apa\xc4\x8d. _NEWLINE_Ljudi je pogosto mu\xc4\x8dila gri\xc5\xbea. Prav tako so se spopadali z kozami in o\xc5\xa1picami. V 19. stoletju je poleg vsega za\xc4\x8dela razhajati \xc5\xa1e kolera in dodobra prestra\xc5\xa1ila Apa\xc4\x8dane, nekaj jih je tudi podleglo.\n_START_SECTION_\nPrebivalstvo\n_START_PARAGRAPH_\nV popisu prebivalstva v letu 2002 je bilo popisanih 784 prebivalcev, od tega 400 \xc5\xbeensk in 385 mo\xc5\xa1kih, ki bivajo v 254 gospodinjstvih in 272 stanovanjih ter so zdru\xc5\xbeeni v 217 dru\xc5\xbein. Ve\xc4\x8dina prebivalcev je doma\xc4\x8dinov starih med 35 in 44 let. Nekaj je priseljenih iz okoli\xc5\xa1kih krajev, iz drugih regij, le malo je tujcev. Prevladujejo manj \xc5\xa1tevil\xc4\x8dne dru\xc5\xbeine, najve\xc4\x8d jih ima [Ena|enega]] otroka, le redki ve\xc4\x8d kot tri. Pogosti so poro\xc4\x8deni pari, malo je izvenzakonskih zvez in enostar\xc5\xa1evsih dru\xc5\xbein. Po izobrazbi prevladujejo prebivalci s kon\xc4\x8dano poklicno \xc5\xa1olo. Aktivnega prebivalstva je slaba polovica, velik dele\xc5\xbe predstavljajo tudi \xc5\xa1olarji.\n_START_SECTION_\nKmetijstvo in gospodarstvo\n_START_PARAGRAPH_\nV preteklosti je bila najpomembnej\xc5\xa1a dejavnost kmetijstvo, danes pa temu ni ve\xc4\x8d tako, saj je bilo v popisu leta 2002 navedeno, da se s kmetijsko dejavnostjo ukvarja le 18 delovno aktivnih prebivalcev. Ve\xc4\x8dina ljudi je zaposlena in se ukvarja s storitvenimi dejavnostmi. Veliko ljudi se zaposluje v bli\xc5\xbenjem Kidri\xc4\x8devem (Boxmark in Talum), nekateri na Ptuju ali Mariboru. _NEWLINE_V naselju samem se je polek kmetij razvilo tudi nekaj drugih dejavnosti, od teh najbolj poznano \xc4\x8debelarstvo Pislak, ki proizvaja prav vse izdelke iz medu.'